Mestská časť Bratislava-Dúbravka

Materiál na 21. rokovanie
Miestneho zastupiteľstva  
8. septembra 2009

Návrh 
na prenájom časti pozemku parc. č.171/1 k.ú. Dúbravka, lokalita  K horárskej studni
––––––––––––––––––––––––––––––––––––––––––––––––––––––––––––––––

Predkladateľ				            	Materiál obsahuje:

PhDr. František Guth					1. Návrh uznesenia
prednosta MÚ					            2. Uznesenie MR
3. Stanovisko komisie
							4. Dôvodová správa
							5. Žiadosť
							6. Vzhľad navrhovanej TS
							7. Fotografia umiestnenia TS
							8. Kópia katastrálnej mapy
                                                                                   9. Kópia situácie urbanistickej štúdie
10.Vyjadrenie vedúceho úseku PI 
      + umiest TS A3								

							

Zodpovedný
JUDr. Katarína Nagyová
vedúca majetkovoprávneho
oddelenia

Spracovateľ

Eva Horňáková
majetkovoprávne oddelenie

	Návrh uznesenia 
Miestne zastupiteľstvo
schvaľuje 
prenájom časti pozemku na dobu neurčitú žiadateľovi Enermont s.r.o., člen skupiny ZSE, parc.č. 171/1 o celkovej výmere 15,66 m2, zastavaná plocha a nádvorie, vedený na liste vlastníctva č. 847 k.ú. Dúbravka v prospech vlastníka Hlavné mesto SR Bratislava a zverený do správy mestskej časti Bratislava-Dúbravka protokolom z 04.02.1998, situovaný na ulici K horárskej studni za sumu 86,3042 €/m2/rok

Uznesenie MR č. 283/2009

Miestna rada 
odporúča  
predložiť materiál na rokovanie miestneho zastupiteľstva doplnený o alternatívu č. 3 s pripomienkami.

Stanovisko komisie:

Zo zasadnutia komisie legislatívno-právnej, mandátovej a hospodárenia z majetkom z 13.08.2009
Komisia  odporúča spoločnosti Enermont s.r.o. , člen skupiny ZSE hľadať inú alternatívu na prenájom pozemku za účelom osadenia kioskovej trafostanice,  napríklad na parc. č. 171/1.
V prípade, že to nie je možné s ohľadom na životné prostredie odporúča alternatívu „A1“ na umiestnenie kioskovej trafostanice.		.	

Z rokovania Komisie územného rozvoja, výstavby a dopravy z 03. 08. 2009. 
Komisia súhlasí s alternatívou A1 na umiestnenie kioskovej trafostanice.

2

Dôvodová správa

I.
Materiál sa predkladá v súlade s:
-	VZN č. 4/2003 zo dňa 9.12.2003 o zásadách hospodárenia s majetkom mestskej časti Bratislava-Dúbravka a s majetkom zvereným do správy hlavným mestom Slovenskej republiky Bratislavou
-	článkom 80 Štatútu hlavného mesta SR Bratislavy.

II.
Listom z 04.06. 2009 požiadala spoločnosť enermont s.r.o. v zastúpení stavebníka ZSE Distribúcia a.s. Bratislava o prenájom  pozemku určený pre osadenie kioskovej trafostanice v dvoch alternatívach. 
Alternatíva A1 – na pozemku  parc. č. 168/7, zalícované s objektom ubytovne a osadené 0,5 m od bočnej steny. 
 Alternatíva A2 – na pozemku parc.č. 31/7, zalícované s existujúcimi parkovacími miestami. 
Enermont žiada o prenájom časti pozemku na dobu neurčitú za účelom osadenia kioskovej transformačnej stanice, budovanej v rámci investičnej stavby stavebníka „ BA, K horárskej studni VN,TS,NN“. Transformačná stanica je navrhovaná za účelom posilnenia existujúcej NN siete v lokalite, ako aj s perspektívou napojenia rodinných domov v predmetnej lokalite.  Pôdorys navrhovaného skeletu trafostanice predstavuje plochu 3,10 m x 1,37 m. Spolu s podzemnou časťou uzemňovacej siete je rozmer trafostanice 3,2 m x 2,5 m, čo predstavuje celkovú požadovanú plochu na prenájom 8 m2.  
A1 – parc.č. 168/7 o celkovej výmere 543 m2, zastavaná plocha a nádvorie sa nachádza  mimo zastavané územie obce,   je vedený na liste vlastníctva č. 847 v prospech vlastníka  Hlavné mesto SR Bratislava a zverený do správy mestskej časti Bratislava–Dúbravka protokolom  z 04.02.1998, situovaný na ulici K horárskej studni. Pozemok je prenajatý FK CRA do 31.12.2017 podľa zmluvy č. 38/2009 o prenájme pozemku.  
A2 -  parc. č. 31/7 o celkovej výmere 816 m2 , ostatná plocha  sa nachádza  mimo zastavané územie obce,   je vedený na liste vlastníctva č. 1 v prospech vlastníka  Hlavné mesto SR Bratislava a zverený do správy mestskej časti Bratislava–Dúbravka protokolom č. 19 z  23.09.1991, situovaný na ulici K horárskej studni.
Majetkovoprávne oddelenie v prípade schválenia prenájmu žiadateľovi, navrhuje  vypracovať geometrický plán na odčlenenie časti parcely číslo 31/7 resp.168/7 o výmere 8 m2 ktorá bude predmetom prenájmu, na náklady žiadateľa. Suma za prenájom je stanovená podľa sadzobníka nájomného nebytových priestorov a pozemkov v mestskej časti Bratislava-Dúbravka, ktorý bol schválený Miestnym zastupiteľstvom mestskej časti uznesením č. 190/2008 z 15. apríla 2008.

 
3